ΓΡΑΠΤΗ ΕΡΩΤΗΣΗ P-3113/00

υποβολή: Gerhard Hager (NI) προς την Επιτροπή

(27 Σεπτεμβρίου 2000)

Θέμα: Προθέσεις αντίδρασης στη μεταρρύθμιση του κειμένου του νόμου των ΗΠΑ σχετικά με Foreign Sales Corporations (FSC)

Το αμερικανικό Κογκρέσο πρόκειται να τροποποιήσει στο άμεσο μέλλον τις ρυθμίσεις σχετικά με το (FSC) εταιρείες πωλήσεων στην αλλοδαπή). Η εν λόγω μεταρρύθμιση θα απέκλειε τη φορολόγηση των εισοδημάτων από πωλήσεις στην αλλοδαπή. Σύμφωνα με τονπουργό Οικονομικών των ΗΠΑ, Stuart Eizenstat, το όργανο διαιτησίας του ΠΟΕ διαπίστωσε, ότι τα μέλη του τελευταίου ήσαν ελεύθερα να φορολογούν ή όχι τα εν λόγω εισοδήματα. Ο αρμόδιος επίτροπος θεωρεί ότι η νέα ρύθμιση αντίκειται επίσης στους κανόνες του ΠΟΕ.

Στο πλαίσιο αυτό θα μπορούσε η Επιτροπή να απαντήσει στις ακόλουθες ερωτήσεις:

1. Σε περίπτωση της θέσεως σε ισχύ της νέας ρύθμισης των ΗΠΑ σχετικά με τις εξαγωγές, η Επιτροπή προτίθεται να λάβει μέτρα για την εμπορική άμυνα σύμφωνα με το άρθρο 133 της Συνθήκης ΕΚ, εντός της προθεσμίας των 30 ημερών, όπως προβλέπεται από τη διαδικασία του ΠΟΕ;

2. Εάν ναι,πό ποιά μορφή προτίθεται να εγγυηθεί η Επιτροπή τα συμφέροντα της ΕΕ;

3. Ποιά εμπορεύματα και επιχειρήσεις θα πληγούν από τα ανωτέρω μέτρα;

4. Ποιά άλλα μέτρα εμπορικής άμυνας σύμφωνα με την έννοια του άρθρου 133 της Συνθήκης ΕΚ θα μπορούσε να εξετάσει η Επιτροπή;

5. Η Επιτροπή θεωρεί ότι τα διάφορα κράτη μέλη της Ένωσης διαθέτουν την αρμοδιότητα για να ρυθμίσουν μόνα τους το θέμα της φορολόγησης του εισοδήματος;

6. Εάν όχι, πώς αιτιολογεί η Επιτροπή την άποψή της;

Απάντηση του κ Lamy εξ ονόματος της Επιτροπής

(7 Νοεμβρίου 2000)

Στις εκθέσεις της ειδικής ομάδας και του δευτεροβάθμιου διοικητικού οργάνου του Παγκόσμιου Οργανισμού Εμπορίου (ΠΟΕ) που εγκρίθηκαν από το Όργανο Επίλυσης Διαφορών του ΠΟΕ διαπιστώθηκε ότι η ισχύουσα νομοθεσία για τις εταιρίες πωλήσεων στην αλλοδαπή (FSC) παρέχει στους Αμερικανούς εξαγωγείς εξαγωγική επιδότηση που απαγορεύεται από τις συμφωνίες του ΠΟΕ.

Τον Ιούλιο του 2000, η κυβέρνηση των ΗΠΑπέβαλε στο Κογκρέσο σχέδιο νόμου για την αντικατάσταση των διατάξεων που διέπουν τις FSC. Ωστόσο, το σχέδιο αυτό νόμου διατηρεί τα βασικά στοιχεία της ασύμβατης προς τον ΠΟΕ νομοθεσίας, ειδικότερα, το αποθεματικό απρόβλεπτων όσον αφορά τις εξαγωγές. Πράγματι, ο μόνος τρόπος με τον οποίο οι αμερικανικές εταιρείες θα μπορούσαν να ωφεληθούν από την επιδότηση (τη φορολογική απαλλαγή) που προβλέπεται στο πλαίσιο του νέου σχεδίου νόμου είναι μέσω των εξαγωγών. Εντούτοις, το Κογκρέσο δεν θα καταστεί δυνατό να εγκρίνει τη σχετική νομοθεσία εντός της προθεσμίας της 1ης Οκτωβρίου 2000 που έχει τεθεί από τον ΠΟΕ για την αναστολή της εν λόγω απαγορευμένης επιδότησης. Συνεπώς, ζητήθηκε η παράταση της συγκεκριμένης προθεσμίας για διάστημα ενός μηνός.

Στο πλαίσιο αυτό της αθέτησης από την πλευρά των Ηνωμένων Πολιτειών των διεθνώνποχρεώσεών τους, η Κοινότητα οφείλει να λάβει σειρά επίσημων μέτρων για την προστασία των δικαιωμάτων και των συμφερόντων της. Ωστόσο, προκειμένου να αποφευχθεί η περαιτέρω αύξηση της έντασης, η Κοινότητα και οι Ηνωμένες Πολιτείες συνήψαν στις 29 Σεπτεμβρίου 2000 συμφωνία σχετικά με τις επόμενες ενέργειες που θα έπρεπε να αναληφθούν στο πλαίσιο της διαδικασίας επίλυσης των διαφορών.

1.-2. Στη συμφωνία του ΠΟΕ για τις επιδοτήσεις και τα αντισταθμιστικά μέτρα και στο μνημόνιο συμφωνίας για τους κανόνες και τις διαδικασίες που διέπουν την επίλυση των διαφορών (ΜΣΕΔ) ορίζεται ότι εάν μέλος του ΠΟΕ δεν επιτύχει τη συμμόρφωση ενός μέτρου που απεδείχθη ασυμβίβαστο με συμφωνία του ΠΟΕ ή τη συμμόρφωσή του με τις συστάσεις και τις αποφάσεις εντός χρονικού διαστήματος που καθορίζει ο ΠΟΕ, το

μέλος που έχει θιγεί από τη μη συμμόρφωση (στη συγκεκριμένη περίπτωση η Κοινότητα) δύναται να ζητήσει τη χορήγηση αδείας από τον ΠΟΕ για την επιβολή αντιμέτρων. Ωστόσο, η άδεια αυτή δεν επιδέχεται αμφισβήτησης μόνο αν χορηγηθεί εντός διαστήματος 30 ημερών μετά την παρέλευση της προθεσμίας συμμόρφωσης.

Συνεπώς, προκειμένου να προστατεύσει τα δικαιώματά της που απορρέουν από τις συμφωνίες του ΠΟΕ, η Κοινότητα οφείλει, από διαδικαστικής απόψεως, να ζητήσει την άδεια για την εφαρμογή αντιμέτρων σε αρχικό στάδιο της διαδικασίας. Η άδεια αυτή θα χορηγηθεί εκτός αν οι Ηνωμένες Πολιτείεςποβάλουν αίτηση για διαιτησία όσον αφορά το ύψος των αντιμέτρων. Στην περίπτωση αυτή η άδεια λήψης αντίμετρων θα καθυστερήσει μέχρις ότου αποφασίσουν οι διαιτητές.

3. Στόχος των αντιμέτρων είναι η παρότρυνση του ηττημένου διαδίκου να αναστείλει την απαγορευμένη εξαγωγική επιδότηση. Ο κατάλογος των αμερικανικών εξαγωγών για τις οποίες ενδεχομένως να επιβληθούν αυξημένοι τελωνειακοί δασμοί δεν έχει ακόμη οριστικοποιηθεί.

4. Όχι στο παρόν στάδιο.

5.-6. Στην Κοινότητα, η άμεση φορολογία αποτελεί αρμοδιότητα των κρατών μελών τα οποία, ωστόσο, οφείλουν να ενεργούν σύμφωνα με τιςποχρεώσεις που έχουν αναλάβει βάσει της συνθήκης (παραδείγματος χάρη, σύμφωνα με την αρχή της μη διακριτικής μεταχείρισης) και του ισχύοντος παράγωγου δικαίου (παραδείγματος χάρη, σύμφωνα με την οδηγία για την καταβολή μερισμάτων μεταξύ των επιχειρήσεων). Ωστόσο, το θέμα που έθεσε το Αξιότιμο Μέλος του Κοινοβουλίου είναι διαφορετικό δεδομένου ότι αφορά την τήρηση από μέλος του ΠΟΕ τηςποχρέωσης να μη χορηγεί εξαγωγικές επιδοτήσεις. Όντως, το επίμαχο μέτρο στη διαφορά όσον αφορά τις FSC συνιστά επιδότηση για την προώθηση των εξαγωγών των ΗΠΑ, που απαγορεύεται από τις συμφωνίες του ΠΟΕ. Το γεγονός ότι η επιδότηση αυτή λαμβάνει τη μορφή απαλλαγής από το φόρο εισοδήματος, επί παραδείγματι, επιχορήγησης προς τις επιχειρήσεις είναι άνευ σημασίας από την άποψη του ΠΟΕ.

Το δευτεροβάθμιο δικαιοδοτικό όργανο επιβεβαίωσε ότι ένα κράτος μέλος του ΠΟΕ δύναται να επιλέξει οποιοδήποτε φορολογικό σύστημα επιθυμεί, εφόσον το εφαρμόζει κατά τρόπο συνεπή με τιςποχρεώσεις που έχει αναλάβει έναντι του ΠΟΕ. Ανεξαρτήτως του φορολογικού συστήματος που θα επιλέξει, το μέλος δεν θα συμμορφούται με τιςποχρεώσεις του έναντι του ΠΟΕ αν παρέχει, μέσω του φορολογικού του συστήματος, επιδοτήσεις που εξαρτώνται από τις εξαγωγικές επιδόσεις οι οποίες δεν επιτρέπονται βάσει των καλυπτόμενων συμφωνιών.